**Themâu:** **Geni Iesu - rhoi anrhegion**

Cofiwch **addasu’r iaith** i siwtio’r plant. Cofiwch rannu’r gwaith yn y ffordd sy’n siwtio’ch anghenion chi.

**Adnoddau:** Defnyddiwchy gwrthrychau sydd o dan sylw e.e. bocs o fins peis, un pwdin Dolig, papur lapio, *sellotape,* Beiblau plant ayb. Bydd angen bocs esgidiau wedi ei lapio gyda phapur Nadoligaidd a nwyddau i roi i mewn ynddo –sebon, brwsh dannedd, ayb.

...............................

**Sleid 1: Nadolig**

* Rydyn ni, blant Cymru, yn cael bywyd braf iawn. Mae gennym ni bob dim sydd ei angen arnon ni i ddathlu’r Nadolig - bwyd, anrhegion, dillad a chartrefi i’n cadw’n gynnes a chlyd.

**Sleid 2: Llun o Feibl lliwgar**

* Rydyn ni hefyd yn ffodus iawn am fod gennym ni Feiblau. Beiblau sy’n llawn o luniau lliwgar. Beiblau sy’n dweud wrthym ni am gariad Duw, am gariad Iesu, ac am wir ystyr y Nadolig.
* Drwy ’nabod Iesu rydyn ni’n dod i ’nabod Duw. Mae Iesu'n dysgu pethau gwych i ni drwy’r Beibl. Dysgodd ni i garu ein cymydog fel rydyn ni’n caru ein hunain.
* Mae Duw eisiau i ni ddangos cariad Iesu yn ein bywydau. Un ffordd o ddangos cariad ydy rhoi i eraill heb ddisgwyl dim yn ôl: \*

*(Bocs esgidiau gwag wedi ei lapio gyda phapur Nadoligaid*d)

Mi fedrwn ni roi:

*(Plant yn dod ymlaen fesul un neu fesul pâr i osod eitemau yn y bocs – cewch amrywio’r eitemau yn ôl be sydd ar gael gennych, a newidiwch y brawddegau i’w gwneud yn addas.)*

Sanau: i gadw eu traed yn gynnes.

Brwsh dannedd a phast dannedd: iddyn nhw gael dannedd glân, gwyn (beth am gael y plentyn i wenu a dangos ei ddannedd?)

Sebon: iddyn nhw gael ’molchi ac arogli’n neis /gwynto’n ffein.

Cadach (clwtyn) molchi (*flannel*): iddyn nhw gael sgrwbio’i hunain yn lân!

Menig: i’w cadw nhw’n gynnes pan mae hi’n oer.

*(dewiswch ambell i eitem arall – e.e. crib, yo-yo, tegan o ryw fath, siampŵ – pethau bach sy’n ffitio yn y bocs).*

* Dydyn ni ddim yn disgwyl i’r plant tlawd yn Romania neu Albania, Moldova na Hwngari roi dim yn ôl i ni. Mae Iesu wedi dangos cymaint o gariad aton ni, rydyn ni eisiau dangos ei gariad ef i blant eraill.

**Sleid 3**: Anrheg

* Rydyn ni’n hoffi rhoi anrhegion bob Nadolig *(ffocws ar y plentyn sy’n rhoi - plentyn yn rhoi anrheg i blentyn arall ac yn gwenu wrth roi).*
* Wrth gwrs rydyn ni’n hoffi derbyn anrhegion bob Nadolig *(ffocws ar y plentyn sy’n derbyn yn llawen ac yn dweud diolch.)*
* Ac rydyn ni’n hoffi agor ein hanrhegion *(y 2 blentyn yn agor eu hanrhegion - rhywbeth syml fel ‘selection box’ neu lyfr.).*
* Dw i ddim erioed wedi gweld hyn yn digwydd:

*(Actio allan rhoi anrheg yn llawen – ond yr anrheg yn cael ei wrthod. Neu ei daflu i ffwrdd heb ei agor).*

Ydyn ni’n euog o wrthod rhodd arbennig?

* Mae Duw wedi rhoi Iesu’n rhodd i ni. Y peth pwysicaf medrwn ni ei wneud ydy derbyn y rhodd yn llawen a dathlu fod Iesu Grist yn barod i fod yn rhan o’n bywydau ni.
* Amser o ddathlu a chofio ydy’r Nadolig. Amser i lawenhau.

**Sleid 4:** yr adnodau isod

*Achos mae plentyn wedi cael ei eni i ni; mab wedi cael ei roi i ni.*

*Bydd e'n cael y cyfrifoldeb o lywodraethu. A bydd yn cael ei alw yn Strategydd rhyfeddol,*

*y Duw arwrol, Tad yr oesoedd, Tywysog heddwch. (Eseia 9: 6)*

**Sleid 5:** Nadolig Llawen

**Pawb:** Iesu ydy’r rhodd gorau’r Nadolig***.***

**Gweddïwn:** Ein Tad, diolch i ti am hanes arbennig geni Iesu Grist i’r byd. Diolch ein bod ni’n cofio amdano bob Nadolig. Diolch mai rhodd gan Dduw i holl blant y byd ydy’r Arglwydd Iesu. Helpa ni i’w dderbyn yn llawen ac nid ei wrthod. Diolch ein bod ni’n byw mewn gwlad mor ddiogel a thawel. Diolch am yr holl fendithion rydyn ni’n derbyn bob dydd - bwyd, diod, a chariad. Helpa ni i ddangos cariad i blant eraill. Rydyn ni’n gofyn hyn oll yn enw Iesu, Amen.